ཨ་རིའི་སྐད་གྲགས་ཆེ་བའི༼བོལ་སྲང་ལམ་ཉིན་རེའི་ཚགས་པར༽གྱིས་ཉེ་ལམ་དཔྱད་རྩོམ་རིང་པོ་ཞིག་སྤེལ་ཡོད་པ་དང་།དཔྱད་རྩོམ་དེའི་ནང་།སྤྱི་ལོ༢༠༠༠ལོའི་ཟླ༤བར།སྐབས་དེའི་ཨ་རིའི་སྲིད་འཛིན་ཁི་ལེན་ཊིན་དང་།ཨ་རིའི་མཉམ་འབྲེལ་དབུས་དངུལ་ཁང་ཆེན་མོའི་འགན་འཛིན་སྐུ་ཞབས་ཨ་ལནགྷུ་རེན་སི་ཕན།དེ་བཞིན་ཨ་རིའི་དཔལ་འབྱོར་དབུ་་ཁྲིད་ཚོ་ཕོ་བྲང་དཀར་པོར་འཛོམས་ནས་ཨ་རིའི་དཔལ་འབྱོར་ལོ་བཅུའི་རིང་བསྟུད་མར་རྒྱས་ཤིང་འཕེལ་བར་དགའ་སྟོན་རྟེན་འབྲེལ་ཞུས་ཡོད་པ་དང་།ཁོང་ཚོ་ཐུན་མོང་ལ་ལྡན་པའི་དགོངས་ཚུལ་ནི།ཚོང་དོན་དང་།རྩེ་ཕུད་ཀྱི་ཚན་རིག་ལག་རྩལ།དབུས་དངུལ་ཁང་གི་ཚོད་འཛིན་སྟེ་མཆོག་ཏུ་གྱུར་བའི་ཐབས་ལམ་འདི་གསུམ་ལ་བརྟེན་ནས་ཨ་རིས་རང་ཉིད་དར་རྒྱས་ཀྱི་དུས་རབས་མུ་ནས་མུ་རུ་རྒྱུན་འཁྱོངས་དང་སྐུལ་འདེད་ཐུབ་པར་ཡིད་ཆེས་དང་ཁག་ཐེག་བྱས་ཡོད་པ་རེད།འོན་ཀྱང་།ལོ༡༦གི་རྗེས་སུ།མི་རྣམས་པས་ཕྱི་མིག་ཅིག་བལྟས་ཙ་ན།དེང་ཐོག་གི་ལུང་བསྟན་དེ་དག་ཕལ་ཆེར་ནོར་འཁྲུལ་ཡིན་པ་གཞི་ནས་རྟོགས།༢༠༠༠ལོ་ནས་བཟུང་།ཨ་རི་ལ་དཔལ་འབྱོར་ཉམས་རྒུད་ཐེངས་གཉིས་བྱུང་པ་དང་།གཅིག་ནི་རྩེ་ཕུད་ཚན་རིག་ལག་རྩལ་གྱི་ལྦུ་སོབ་སྟོངས་ཤིང་འཇིགཅིག་ཤས་ནི་ས་ཁང་གི་ལྦུ་སོབ་སྟོངས་ཤིང་འཇིགསྟོངས་འཇིག་དེ་གཉིས་ལ་རྐྱེན་བྱས་ནས་ལོ་ངོ༧༥འི་རིང་བྱུང་མྱོང་མེད་པའི་དངུལ་རྩ་ཉམས་ཉེན་གྱི་གནས་སྟངས་ཤར་པའི་མ་ཚད།ཤི་མ་གསོན་གྱི་ཡར་རྒྱས་དུས་སྐབས་ལས་དུས་དེ་རིང་ད་དུང་དགྲོལ་ཐུབ་མེད།